Benjamin Netanyahu Archives - Stew Webb Federal Whistle blower - 32 years
Home › Posts tagged Benjamin Netanyahu Blog Archives Benjamin Netanyahu Fingered in 9-11 Threatening Bernie Sanders Afrikaans - '\n Rok en '\n Droom - A Coat and a Dream - Bible Story About Joseph by Linda Sue Pochodzay Edwards
'n Rok en 'n Droom
Chelle het vrolik in die kamer rond gepronk. Sy was opgewonde oor haar nuwe paar skoene en kon net nie stilsit nie. Sy wou dit wys vir almal wat sy ken.
Haar ouer suster, Chantay, was nie gelukkig nie. Trouens, sy het in 'n hoekie gesit en kerm en kla en stil gemompel. "Dit is nie regverdig nie," het sy gedink. "Sy kan speel en ek moet werk. Sy kry nuwe skoene en ek moet my oues dra. Ek is seker Ma en Pa het haar liewer as vir my."
Om Chantay so treurig in die hoekie te sien sit, het haar ma ook hartseer gemaak. Sy het stil haar ouer dogter in haar arms opgetel en haar 'n groot drukkie gegee. Sy het begin verduidelik dat dinge nie altyd is soos dit lyk nie. Chantay het nie eers besef dat dit die heel eerste paar nuwe skoene, wat Chelle al ooit gehad het, was nie. Omdat Chantay die oudste was en vinniger gegroei het, was sy die een wat altyd nuwe skoene gekry het en as sy te groot geword het vir hulle, het Chelle dit gekry.
Haar ma het haar herinner aan die pret wat sy by 'n partytjie gehad het, terwyl Chelle dit nie kon bywoon nie, omdat sy te klein was. Sy het Chantay verseker dat sy haar net so liefgehad het as haar jonger sussie, maar omdat sy ouer was, is daardie liefde op ander maniere betoon. Terwyl sy die trane van haar oë afgevee het, het Chantay haar ma 'n groot drukkie gegee. Met 'n groot glimlag wat daardie hartseer frons vervang het, het sy haar kleinsus aan die hand geneem en saam met haar in die kamer begin pronk.
Josef was buite in die veld waar hy sy ouer broers gehelp het om die diere kos te gee. Daar was koeie, skape, bokke en allerhande soorte plaasdiere. Daar was baie werk wat gedoen moes word en almal moes 'n handjie gee.
Nadat die take afgehandel is, het hulle huistoe gegaan vir 'n heerlike ete. Hulle het oor die gebeure van die dag gesels. Toe het Josef se vader, Josef eenkant toe geroep, weg van sy ouer broers af en vir hom 'n geskenk gegee.
Josef was baie verras, omdat hy dit nie verwag het nie. Versigtig het hy die rok oopgevou, dit aangetrek en die gordel rondom sy lyf vasgemaak. Dit was die mooiste rok wat hy nog ooit gesien het, gemaak van lamswol, wat gekleur was met al die kleure van die reënboog.
Josef se oë het geblink van plesier oor hierdie pragtige geskenk wat sy pa pas vir hom gegee het. Hy het na die kamer gehardloop waar sy broers gesit en gesels het. "KYK!" het hy opgewonde uitgeroep. "KYK MY NUWE ROK! IS DIT NIE PRAGTIG NIE?" het hy uitgeroep.
Josef se broers was nie so gelukkig oor die rok soos hy nie. Trouens, hulle was KWAAD. Hulle was jaloers omdat hulle gedink het hulle vader het hom meer liefgehad as vir hulle. Hulle was so jaloers dat hulle Josef gehaat het en hulle kon nie eers ordentlik met hom praat nie.
Josef het nie toegelaat dat hierdie gesindheid van sy woedende broers hom onstel het nie. Hy was gelukkig en het rustig geslaap. Die volgende oggend het hy sy broers bymekaargeroep. "Ek wil hê julle moet luister na die droom wat ek verlede nag gehad het," het hy vir hulle gesê.
"Ons was almal in die veld waar ons gerwe gemaak het van gesnyde koring. My koringgerf het regop gestaan. Al julle koringgerwe het omgebuk asof hulle voor my neergebuig het."
Die broers het ongeduldig geluister terwyl Josef vir hulle sy droom vertel het. "Dink jy regtig dat JY oor ons gaan heers en ONS voor jou gaan neerbuig?" het hulle met 'n grynslag gevra.
Verbeel jou hulle verbasing toe Josef gesê het, "Wag! Dit is nie al nie! Ek het nog 'n droom gehad. In die tweede droom, het die son en die maan en elf sterre voor my neergebuig!"
Dit het die broers selfs nog kwater gemaak as wat hulle nog ooit was. "Hoe kan jy werklik dink dat ons ma, jou pa en ons almal voor jou gaan neerbuig?" Daarmee het hulle Josef net daar laat staan en na die lande vertrek om te gaan werk vir die dag.
Terwyl hulle gewerk het, het hulle Josef, sy nuwe rok en sy drome bespreek. Hoe meer hulle gepraat het, hoe KWATER het hulle geword. "Ons moet iets doen aan daardie dwase, dromerige, jonger broer van ons. Ons weet reeds dat ons vader hom meer liefhet as die res van ons. Dan het hy ook nog 'n nuwe rok gekry waarmee hy net wil spog. Nou vertel hy vir ons hierdie lagwekkende drome. Ons moet 'n plan bedink om van hom ontslae te raak."
Die broers het gepraat, geredeneer, beplan en skelmstreke uitgedink, eers een idee en toe nog een. Uiteindelik het een van hulle gesê, "Laat ons hom optel en hom in daardie diep put daar oorkant gooi, totdat ons op 'n beter plan kan besluit." So, dit was presies wat hulle gedoen het. Hulle het Josef se pragtige rok van hom af weggeneem en toe het hulle hom in die put gegooi. Hulle het almal gaan sit om hulle middagete te eet, bly dat Josef nie saam met hulle geëet het nie. Nou hoef hulle nie te geluister het na sy dwase praatjies oor al sy drome nie.
Terwyl hulle geëet het, het hulle 'n karavaan van kamele in die verte gesien. Toe die kamele nader kom, het hulle ontdek dat die mans handelaars van die land Midian was. Die broers het gedink, "Dit is selfs beter as waarvoor ons gehoop het. Ons kan hom as 'n slaaf aan hierdie handelaars verkoop. Dan kan ons die geld tussen ons verdeel."
Hulle het na die put gegaan en Josef daar uitgehelp. Hulle het hom toe aan die Midianiete verkoop. Hulle was baie beïndruk met hulleself, totdat een van hulle gedink het, "Ag nee! Wat gaan ons vir Vader vertel?"
Skielik het hulle aan 'n ander skelmstreek gedink. Hulle het 'n dier doodgemaak en van die bloed op die pragtige rok gesmeer. Toe hulle die rok vir hulle vader gewys het, het hy onmiddellik gedink dat Josef deur 'n wilde dier verskeur is. Dit was 'n baie gemene skelmstreek wat hierdie broers hulle vader aangedoen het. Hy was vir 'n baie, baie lang tyd, baie hartseer, omdat hy gedink het Josef was dood.
Die Midianitiese handelaars het ontdek dat hulle 'n baie goeie keuse gemaak het deur Josef van die broers te gekoop het. Hy was 'n sterk, gesonde jongman en hulle was in staat om hom vinnig te verkoop aan 'n man genaamd Potifar, wat van Egipte was. Potifar was 'n kaptein in Egipte en het Koning Farao baie goed geken. Hy was 'n ryk man met 'n groot huis en baie dienaars.
Selfs al was Josef baie ver van die huis af, het hy nooit die opvoeding van sy vader vergeet nie. Hy het nooit kwaad geword vir sy broers, omdat hulle hom so sleg behandel het nie. Hy was regverdig en eerlik in alles wat hy gedoen het en hy het die Here baie liefgehad. Die Here was met Josef en het hom gehelp om voorspoedig te word.
Potifar het opgemerk hoe 'n uitstekende man Josef geword het en het hom vereer deur hom die bestuurder van alles in sy huis te maak. Met Josef in beheer, het Potifar selfs nog ryker geword, omdat die Here HOM geseën het ter wille van Josef.
Waarom het die broers Josef gehaat?
Waarom is jaloesie 'n slegte dink?
Hoe weet jy dat God met Josef was toe hy in die put was?
Hoe weet jy dat God met Josef was toe hy in Egipte was?
God weet en gee ALTYD om oor wat met jou gebeur. Selfs wanneer slegte dinge gebeur, kan God iets goeds uit die situasie maak.
"En ons weet dat vir hulle wat God liefhet, alles ten goede meewerk..."
Liewe God, dankie dat U met ons is in elke
situasie. Help ons om te onthou dat U ons liefhet
en presies weet wat gebeur die hele tyd.
Help ons om nie jaloers of kwaad te word wanneer ander
dinge het wat ons nie het nie.
Génesis 37:1-36 and 39:1-6
Joseph the Dreamer (read online)
Joseph and His Coat Crafts
Joseph Paper Craft